Kombinácia liekov
Dobrý deň,prosím vás možem užívať vzájomne liek Nolpaza( zápal žalúdka) a lieky na alergiu Omarit a Dymista sprej do nosa? Ešte užívam Nebilet a Anopyrin.Ďakujem
Dobrý deň,
ďakujeme za Vašu otázku.
Medzi uvádzanými liekmi dochádza k interakcíí iba medzi liekom Nebilet a Anopyrinom. Kombináciou môže nastať riziko zníženia antihypertenzívneho účinku betablokátorov (Nebilet) v dôsledku zníženia vazodilatačného účinku prostaglandínov pri súčasnom podávaní kyseliny salicylovej (Anopyrin) a jej derivátov. V prípade ak predpisujúci lekár si bol vedomí o súbežnom užívaní lieku Nebilet a Anopyrin, je si danej interakcie vedomí, prispôsobil tomu dávkovanie, treba sa riadiť jeho pokynmi. V opačnom prípade je potrebné ho kontaktovať, a on rozhodne o ďaľšom postupe.
Liek Nolpaza nemá vplyv na účinok Omaritu a spreju do nosa Dymista.
Prajem pekný zvyšok dňa.
S pozdravom,
PharmDr. Anna Pacalajová